Hátíð brautskráðra doktora var haldin í Háskóla Íslands í fjórða sinn þann í dag . Hátíðin er tileinkuð doktorsnámi og brautskráðum doktorum frá skólanum og verður þeim 79 doktorum , sem varið hafa doktorsritgerðir sínar við Háskóla Íslands síðastliðið ár , afhent gullmerki skólans . Um metfjölda brautskráðra doktora er að ræða og hefur skólinn náð markmiði sínu um 60 - 70 brautskráningar úr doktorsnámi á ári hverju . Doktorarnir eru af öllum fimm fræðasviðum háskólans og hafa lagt mikið til rannsókna og nýsköpunar innan skólans . Illugi Gunnarsson mennta - og menningarmálaráðherra og ávarpaði nýdoktorana og aðra gesti hátíðarinnar . Auk hans fluttu ávörp Ólafur Ragnar Grímsson , forseti Íslands og Hrafnhildur Hannesdóttir , doktor í jarðfræði , sem talaði fyrir hönd nýbrautskráðra doktora . Í ávarpi sínu sagði Illugi Gunnarsson meðal annars : " Það er stefna mín að styðja við hinn mikla faglega metnað skólans og vinna að því að efla háskólakerfið í heild sinni hér á landi til framtíðar . Í þessu skyni vinnum við í ráðuneytinu að því að greina ítarlega stöðu háskóla - og vísindaumhverfisins með það fyrir augum að finna leiðir til að gera betur . Þetta snýst ekki einvörðungu um fjárhagsstöðu skólanna , heldur líka um að gera nauðsynlegar umbætur á kerfinu . Markmiðið er skýrt : að auka gæði , árangur og ávinning af rannsóknum og háskólastarfi hér á landi " .